Bybelantwoorde op Kwelvrae | inderdaad
Bybelantwoorde op Kwelvrae
Desember 8, 2006 at 8:27 vm 16 Kommentaar	Geïnspireer deur ruzelda, gaan grawe ek ‘n ou boek uit wat ek jare gelede by my oom gekry het:“Die Christen en… verhoudingslewe kleredragdansloteryliefdeslewedranktrompoppiessondagrookskoonheidswedstrydereddingvoljarding?” deur Ds. Hanan Viljoen.
Voor in die boek is die volgende handige riglyne ingeplak:
“WENKE VIR DIE VOORLEES VAN ONDERWERPE BY VERGADERINGS
By die voorlees van hoofstukke vir ‘n vergadering, is die volgende noodsaaklik:
Die persoon wat die voorleseing doen, moet vooraf die betrokke hoofstuk noukeurig deurlees. Om dit hardop te doen en op dié wyse die voordrag te oefen, sal die beste resultaat lewer. Alleen as die voorlesing dinamies, duidelik en met die nodige ‘ingestudeerde’ begrip gedoen word, kan dit tref. Daar moet veral teen gewaak word om te vinnig of te sag te lees.
Om alle Skrifverwysings in die vergadering te lees, kan die vloei van die voorlesing belemmer. Daar moet dus tydens die voorbereiding met diskresie besluit word watter tekse gelees gaan word. Om papiermerkies met die bepaalde teks daarop geskrywe by die betrokke Skriftuurplase in te sit, werk die maklikste en vinnigste.
Om vooraf te volhard in die gebed vir elke voorlesing, is aboluut belangrik. Alleen die Gees van God kan die waarheid bevestig en harte beweeg.
Groete in Christus,Ds. Hanan Viljoen, Bus 142Baberton”
Dan is ons gereed om na die inhoudsopgawe te blaai (ek lig slegs enkele hoogtepunte uit ‘n magdom opskrifte uit):
HOOFSTUK 2. DIE CHRISTEN EN SY KLEREDRAGVanwaar die ontblotingsneiging?Mag die Christenvrou ook modern wees?En wat van die langbroek?Rok altyd verkieslik.Wat van sportdrag?Klein dogtertjies.Die onnetheidskultus.
HOOFSTUK 3. DIE CHIRSTEN [sic] JONGMENS EN SY VERHOUDINGSLEWEWat van liefkosing?Wanneer is liefkosing dan geoorloof?Verdere opmerkings oor liefkosing.Waarom gaan jongmense te ver in hul liefkosing?Wees nog eens gewaarsku!
HOOFSTUK 4. DIE CHRISTEN EN DANSOns beskou die dans van naderby.‘n Studiekommissie word aangestel.Die vrug van dans.Die speler in die dansorkes.Matreik-Afskeidsfunksies.Dans nie noodsaaklik vir ‘n gelukkige jong lewe.Waarom sommige die verkeerdheid van dans nie kan insien nie.
HOOFSTUK 5. DIE CHRISTEN EN DIE ROOKGEWOONTEKan filters help?Die rookgewoonte en die vrou.
HOOFSTUK 8. DIE CHRISTENMEISIE EN TROMPOPPIESTrompoppies as ‘n struikelblok.Die vrou verneder.Die eer van ons dogters op die spel.
HOOFSTUK 9. DIE CHRISTENMEISIE EN SKOONHEIDSWEDSTRYDEOnbehoorlike kleding.Oorsaak van struikeling.Skaamtegevoel afgebreek.Verdere negatiewe invloed op deelneemsters.
As jy tot hier gelees het, baie geluk.Indien enige van my jong lesers verdere inligting verlang oor enige van bogenoemde onderwerpe (of enigeiets anders wat Ds. Hanan Viljoen moontlik aangeraak het, maar wat ek nie genoem het nie), kan hulle net vra. Ek bedien u graag met Ds. Hanan Viljoen se helder en duidelike antwoord.
Ek sluit af met ‘n aanhaling (nie van Ds. Hanan Viljoen nie):“The church is not in the morals business. The world is in the morals business… What the world cannot get right, however, is the forgiveness business – and that, of course, is the church’s real job. She is in the world to deal with the things which the world can’t turn off or escape from. She is not in the business of telling the world what’s right and wrong so that it can do good and avoid evil. She is in the business of offering, to a world which knows all about that tiresome subject, forgiveness for its chronic unwillingness to take its own advice. But the minute she even hints that morals, and not forgiveness, is the name of her game, she instantly corrupts the Gospel and runs headlong into blatant nonsense.”
Entry filed under: Uncategorized.	Hasie, hoekom is jou… horings so lank?	Lily?	16 Kommentaar Add your own
arcadia | Desember 7, 2006 om 7:07 nm
ons is op dieselfde bladsy, maeree.
(maar ek het altyd geweet trompoppies is boos)
Ruzelda | Desember 7, 2006 om 9:34 nm
Jy is reg, Maeree, dis voorwaar juwele hierdie. En, soos meeste ander juweeltjies, is hierdie’s ook bloot dekoratief en geensins funksioneel nie. Dis wat dit so charming maak.
My mondhoeke is nou behoorlik geperm, dankie.
Lammervanger | Desember 8, 2006 om 6:56 vm
My liewe f… amper raak ek ‘n onnodige stuitigheid kwyt. Ek het ‘n boek gehad waarin elke liewe popgroep van die tyd ontleed was en die Duiwel duidelik uitgewys was. Soos byvoorbeeld as mens Paula Abdul agteruit luister en jou tapespeler op kwartspoed sit terwyl jy perskemampoer snuif, kan mens duidelik hoor “buy grog kids”. Dit kon miskien “braai nog iets” gewees het…die tape het ‘n bietjie getrek.
Die ontblotingsneigings is wat my laat vassit het met die kerk.
Pienk Zuit | Desember 8, 2006 om 8:26 vm
Is trompopies en dans erger as rook? En met ‘n filter?
Adam | Desember 8, 2006 om 10:06 vm
Ha! Uitgevang! Jy weet meer van teologie as wat jy wil voorgee!
Daai boek klink scary. Hoe oud is dit? Leef die stomme man nog?
Ek stem saam met Arcadia: saam met jou.
Wat het jou laat besluit dat die amp nie vir jou is nie?
dorothy | Desember 8, 2006 om 10:31 vm
what a gem! this will amuse me the whole day.
Pienk Zuit | Desember 8, 2006 om 11:48 vm
Help my uit hier! Ek gaan die vakansie naby George vakansie hou, en met De Dekke se versoekings wat elke aand gaan roep moet ek weet watter een van rook, dans of trompopies die ergste is. Ek sal nog trompoppies kan vermy as ek hard probeer, maar rook en dans gaan moeilik wees.
Moet ek dan maar eerder by die huis bly?
Carien | Desember 8, 2006 om 4:58 nm
Ek hou van die “Wees nogeens gewaarsku!” onderskrif by die “Verhoudingslewe” hoofstuk. Herhaal hulle dan dat liefkosings iets is om te vermy? Arme kinders wat na die goed moes luister… Skuldgevoelens galore.